**VEDTÆGTER FOR ”FORENINGEN CYKELFÆRGENS VENNER”**

**§1**

Foreningens navn er: Foreningen Cykelfærgens Venner.

Foreningens formål er på frivillig basis at støtte op om cykelfærgens videre udvikling og sejlads på Flensborg Fjord.

Alle der støtter op om foreningens formål kan blive medlem.

Der er 2 medlemstyper:

1. Aktivt medlem: For de der vil støtte foreningen som frivillig med aktivt arbejde
2. Passivt medlem: For de der vil støtte foreningen

På generalforsamlingen skelnes der ikke mellem medlemstyperne.

Kontingentet er ens for begge type medlemmer.

**§2**

Generalforsamlingen er foreningens højeste myndighed.

Alle beslutninger på en generalforsamling træffes ved almindeligt stemmeflertal jfr. dog §7.

1. Den til enhver tid indvarslede generalforsamling er beslutningsdygtig.
2. Kun medlemmer, der har betalt deres kontingent, har stemmeret på generalforsamlingen.
3. Ingen kan som fuldmægtig på generalforsamlingen repræsentere mere end 1 medlem.
4. Over det på generalforsamlingen passerede føres en protokol, der underskrives af dirigenten.

Ordinær generalforsamling afholdes 1 gang årligt i 1. kvartal.

Dagsordenen for den ordinære generalforsamling skal mindst indeholde følgende punkter:

1. Valg af dirigent
2. Bestyrelsens beretning for det forløbne år
3. Fremlæggelse af revideret regnskab til godkendelse
4. Fastsættelse af kontingent
5. Eventuelle forslag
6. Valg af bestyrelse og bestyrelsessuppleant
7. Valg af revisor
8. Godkendelse af beslutningsprotokol
9. Eventuelt

Under eventuelt kan der ikke stilles forslag til afstemning.

Forslag der ønskes behandlet på generalforsamlingen, skal indgives skriftligt til formanden senest 14 dage før generalforsamlingens afholdelse.

Dog skal forslag til vedtægtsændringer indgives senest 1. januar.

Indkaldelse til generalforsamling skal ske elektronisk til medlemmerne med 3 ugers varsel.

Ekstraordinær generalforsamling kan afholdes, når bestyrelsen finder anledning dertil, eller når mindst 1/3 af medlemmerne ønsker det.

**§3**

Bestyrelsen består af 5 medlemmer og 1 suppleant samt 2 revisorer.

Valgperioden er 2 år. 2 bestyrelsesmedlemmer og 1 suppleant er på valg i lige år og 3 bestyrelsesmedlemmer i ulige år. Revisorer er skiftevis på valg hvert år.

På førstkommende bestyrelsesmøde efter generalforsamlingen konstituerer bestyrelsen sig med formand, næstformand, kasserer, sekretær samt 1 menigt medlem.

Bestyrelsen fastsætter forretningsordenen og træffer nødvendige beslutninger for sikringen af foreningens drift.

**§4**

Tegningsret: Indgåelse af forpligtelser i forhold til tredjemand kræver underskrift af 2 bestyrelsesmedlemmer, hvoraf den ene skal være formand eller næstformand.

Der kan af bestyrelsen tildeles enkeltpersoner fuldmagt.

**§5**

Foreningen hæfter udelukkende for sine for forpligtelser med den af foreningen til enhver tid tilhørende formue. Der påhviler ikke foreningens medlemmer eller bestyrelsen nogen form for personlig hæftelse.

**§6**

Foreningens regnskabsår går fra den 1. januar til den 31. december. Kontingentet, der er fastsat på generalforsamlingen opkræves i januar og skal være betalt senest den 15. februar. Efter forfaldsdag udsendes rykkere til medlemmer der ikke har betalt. Medlemmer der 30 dage efter udsendt rykker endnu ikke har betalt, betragtes som udmeldte.

Regnskab og status skal forsynes med påtegning af foreningens revisor.

**§7**

Vedtægtsændringer kræver, at 2/3 af foreningens medlemmer stemmer for ændringen på en generalforsamling. Såfremt 2/3 af medlemmerne ikke er til stede på generalforsamlingen, kan bestyrelsen indkalde til ekstraordinær generalforsamling. På denne kan vedtægtsændringen vedtages, såfremt 2/3 af de fremmødte stemmer for.

**§8**

Foreningen kan opløses efter bestemmelserne i §7.

Foreningens eventuelle nettoformue udloddes til formål, der ligger i naturlig forlængelse af foreningens formål ved beslutning på den opløsende generalforsamling.